
TENDERSKU DOKUMENTACIJU
ZA OTVORENI POSTUPAK JAVNE NABAVKE

NABAVKU  USLUGA VEZANIH ZA INFORMACIONE TEHNOLOGIJE – izrada softvera



Predmet nabavke se nabavlja: 

 cjelina










1. [bookmark: _Toc62730553]POZIV ZA NADMETANJE[footnoteRef:1]  [1:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

1. Podaci o naručiocu;
1. Podaci o postupku i predmetu javne nabavke: 
1. Vrsta postupka,
1. Predmet javne nabavke (vrsta predmeta, naziv i opis predmeta),
1. Procijenjena vrijednost predmeta nabavke[footnoteRef:2], [2:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

1. Način nabavke: 
       -  po partijama,
1. Uslovi za učešće u postupku javne nabavke i obavezni osnovi za isključenje,
1. Kriterijum za izbor najpovoljnije ponude,
1. Način, mjesto i vrijeme podnošenja ponuda i otvaranja ponuda,
1. Rok za donošenje odluke o izboru,
1. Rok važenja ponude,


1. [bookmark: _Toc62730554]TEHNIČKA SPECIFIKACIJA PREDMETA JAVNE NABAVKE[footnoteRef:3] [3:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 

Pružanje usluga vezanih za informacione tehnologije- izrada softvera, prema uslovima iz tehničke specifikacije.

TEHNIČKA SPECIFIKACIJA

Nadogradnja modula Garancija za mlade i implementacija analitičkog modela podataka za izvještavanje u informacionom sistemu eMplois
Verzija 1.9
U Podgorici, jul 2026



	Skraćenica
	Značenje

	GzM
	Garancija za mlade

	APZ
	Aktivna politika zapošljavanja

	EMCO
	Employment Committee

	ZZZCG
	Zavod za zapošljavanje Crne Gore

	IS
	Informacioni sistem

	FR
	Funkcionalni zahtjev (Functional Requirement)

	Audit Log
	Evidencija svih izmjena podataka u sistemu

	GzM ciklus
	Zaseban period učešća lica u Garanciji za mlade, koji počinje datumom ulaska ili ponovnog ulaska u program, a završava se datumom preuzimanja ponude ili drugim evidentiranim izlaskom iz pripremne faze GzM

	Pozitivna destinacija
	Zaposlenje, obrazovanje, pripravništvo, obuka ili drugi pozitivan izlaz definisan metodologijom

	Negativna destinacija
	Izlaz iz pripremne faze GzM u nezaposlenost ili neaktivnost, kada se takav status može utvrditi na osnovu raspoloživih podataka


1. Uvod
Zavod za zapošljavanje Crne Gore u obavljanju svojih zakonom propisanih poslova koristi informacioni sistem eMplois, razvijen na Oracle platformi, kao centralni informacioni sistem za vođenje evidencija nezaposlenih lica, upravljanje poslovnim procesima i pružanje podrške realizaciji mjera aktivne politike zapošljavanja.
U okviru aktivnosti usmjerenih na sprovođenje programa Garancija za mlade, u sistem eMplois su implementirane funkcionalnosti koje omogućavaju evidentiranje i praćenje uključivanja mladih u program, realizaciju aktivnosti tokom učešća, kao i praćenje njihovih izlazaka iz programa i pripremu statističkih izvještaja.
Dosadašnja implementacija GZM realizovana je za potrebe pilot faze projekta i obuhvata ograničen skup funkcionalnosti, prvenstveno vezanih za određeni broj opština u kojima je program bio implementiran. S obzirom na planirano proširenje programa Garancija za mlade na teritoriju cijele Crne Gore, neophodno je izvršiti nadogradnju postojećeg sistema kako bi podržao nove poslovne procese, omogućio korišćenje funkcionalnosti u svim područnim jedinicama Zavoda i obezbijedio jedinstveno evidentiranje i praćenje svih učesnika programa.
Postojeća implementacija predstavlja funkcionalnu osnovu za evidentiranje ulaska korisnika u GzM, praćenje aktivnosti i izlazaka, kao i statističko izvještavanje za potrebe pilot faze. Planirano proširenje Garancije za mlade na teritoriju cijele Crne Gore zahtijeva dalje funkcionalno i tehničko unapređenje postojećeg rješenja, uključujući proširenje obuhvata, dodatnu automatizaciju evidentiranja izlazaka kroz programe i mjere APZ, razvoj namjenskog izvještajnog sloja i unapređenje obračuna indikatora u skladu sa EMCO indikatorskim okvirom.
Predmet ove tehničke specifikacije je definisanje funkcionalnih i tehničkih zahtjeva za nadogradnju postojećeg informacionog sistema eMplois kroz razvoj dodatnih funkcionalnosti modula Garancija za mlade, doradu postojećih funkcionalnosti, proširenje funkcionalnosti izvještavanja i razvoj odgovarajućeg izvještajnog sloja za potrebe statističkog i analitičkog praćenja realizacije programa.
Garancija za mlade (Youth Guarantee) predstavlja inicijativu Evropske unije usmjerenu na unapređenje položaja mladih na tržištu rada i smanjenje broja mladih koji nisu zaposleni, ne obrazuju se i ne učestvuju u programima obuke (NEET populacija). Cilj programa je da svakoj mladoj osobi, u definisanom vremenskom roku nakon gubitka zaposlenja ili završetka formalnog obrazovanja, bude ponuđena kvalitetna mogućnost zaposlenja, nastavka obrazovanja, stručnog osposobljavanja ili uključivanja u programe pripravništva.
Program Garancija za mlade zasniva se na kontinuiranom praćenju korisnika kroz jasno definisane faze, od identifikacije ciljnih grupa i uključivanja u program, preko pružanja odgovarajućih usluga i mjera, do evidentiranja ishoda i praćenja rezultata nakon izlaska iz programa.
Za efikasnu realizaciju programa neophodno je obezbijediti pouzdanu evidenciju svih aktivnosti koje se odnose na korisnike, kao i mogućnost praćenja njihove putanje kroz program, uključujući ulazak, aktivnosti tokom učešća, izlazak i naknadno praćenje ostvarenih rezultata.
U okviru programa Garancija za mlade poseban značaj ima praćenje statističkih pokazatelja definisanih metodologijom EMCO (Employment Committee) (vidi: Evropska komisija, Komitet za zapošljavanje – Indikatorski okvir za praćenje Garancije za mlade i Metodološki priručnik za praćenje Garancije za mlade), koja predstavlja zajednički okvir Evropske komisije i država učesnica za praćenje uspješnosti implementacije programa.
EMCO indikatori omogućavaju praćenje obuhvata programa, efikasnosti sprovedenih aktivnosti i ostvarenih ishoda za korisnike Garancije za mlade. Njihova svrha je obezbjeđivanje uporedivih statističkih podataka koji se koriste za nacionalno i međunarodno izvještavanje, analizu rezultata i planiranje mjera zapošljavanja.
Nadogradnja obuhvata izmjene korisničkih funkcionalnosti razvijenih u Oracle APEX okruženju, doradu poslovne logike implementirane u PL/SQL procedurama, proširenje modela podataka gdje je to neophodno, razvoj posebnog izvještajnog sloja zasnovanog na analitičkim tabelama, implementaciju procedura za njihovo periodično punjenje podacima, kao i izradu novih izvještaja u skladu sa specifikacijom.
Cilj nadogradnje je uspostavljanje funkcionalno zaokruženog i tehnološki usklađenog modula koji će omogućiti pouzdano praćenje realizacije programa Garancija za mlade, generisanje propisanih nacionalnih i međunarodnih pokazatelja, te obezbijediti kvalitetnu osnovu za izvještavanje prema nadležnim institucijama i Evropskoj uniji
Nadogradnja informacionog sistema eMplois obuhvata funkcionalnosti za direktno praćenje sprovođenja Garancije za mlade i praćenje položaja korisnika nakon izlaska iz pripremne faze Garancije za mlade, na osnovu raspoloživih administrativnih podataka. Obračun agregatnih makroekonomskih indikatora zasnovanih na Anketi o radnoj snazi nije predmet ove nabavke.
2. Postojeće tehnološko okruženje
Informacioni sistem eMplois predstavlja centralni informacioni sistem Zavoda za zapošljavanje Crne Gore za podršku poslovnim procesima u oblasti posredovanja pri zapošljavanju, vođenja evidencija nezaposlenih i zaposlenih lica, realizacije mjera aktivne politike zapošljavanja, profesionalne orijentacije, izvještavanja i drugih zakonom propisanih aktivnosti Zavoda.
eMplois sadrži sljedeće module:
· Posredovanje pri zapošljavanju
· Poslodavci
· Isplata
· Radni tok
· Aktivne politike zapošljavanja (APZ)
· OSI Fond
· Finansijsko poslovanje
· Statističko izvještavanje
· Portal za nezaposlena lica (mojZavod)
· Portal za poslodavce
Sistem je razvijen kao višeslojna poslovna aplikacija zasnovana na Oracle tehnologijama i koristi jedinstvenu Oracle bazu podataka kao centralni repozitorijum svih poslovnih podataka. Poslovna logika implementirana je prvenstveno korišćenjem PL/SQL programskih objekata u bazi podataka, dok je korisnički interfejs razvijen primjenom Oracle APEX razvojnog okruženja.
Za potrebe razmjene podataka sa drugim informacionim sistemima koriste se Java i PL/SQL Web Services servisi, dok se generisanje standardnih izvještaja realizuje korišćenjem Apex Interactive reports preglednika i Jasper Reports platforme.
Tehnološko okruženje sistema čine:
· Oracle Database;
· Oracle APEX;
· Oracle PL/SQL;
· JasperReports;
· ORDS, PL/SQL i Java Web Services.
Tačne verzije Oracle Database, Oracle APEX, ORDS, Java i JasperReports komponenti, kao i relevantne informacije o konfiguraciji razvojnog i testnog okruženja, biće stavljene na raspolaganje izabranom Izvršiocu prije početka realizacije ugovora. Sve razvijene funkcionalnosti moraju biti kompatibilne sa verzijama tehnologija koje se koriste u produkcionom okruženju Naručioca.
Zavod za zapošljavanje Crne Gore raspolaže odvojenim razvojnim, testnim i produkcionim okruženjem informacionog sistema eMplois.
Realizacija ugovora podrazumijeva razvoj i testiranje novih funkcionalnosti u razvojnom i testnom okruženju, dok se implementacija u produkciono okruženje vrši nakon uspješno završenog testiranja i odobrenja naručioca.
Implementacija u produkciono okruženje vrši se u koordinaciji sa ovlašćenim predstavnicima Zavoda za zapošljavanje Crne Gore. Izvršilac je dužan da za svaku produkcionu isporuku obezbijedi instalacione i migracione skripte, opis izvršenih izmjena, postupak provjere uspješnosti implementacije i plan povratka na prethodnu verziju u slučaju neuspješne instalacije. Neposredne izmjene u produkcionom okruženju nijesu dozvoljene bez prethodnog odobrenja Naručioca.


3. Predmet nabavke
Predmet nabavke je usluga analize, projektovanja, razvoja, testiranja, implementacije i dokumentovanja nadogradnje postojećeg informacionog sistema eMplois, kroz razvoj dodatnih funkcionalnosti modula Garancija za mlade, u cilju potpune podrške poslovnim procesima koji proizilaze iz implementacije programa Garancija za mlade na teritoriji cijele Crne Gore.
Nadogradnja podrazumijeva implementaciju novih i doradu postojećih funkcionalnosti sistema, prilagođavanje poslovne logike, proširenje postojećeg modela podataka gdje je to neophodno, razvoj izvještajnog sloja za potrebe analitičkog i statističkog izvještavanja, kao i prilagođavanje postojećih izvještaja novim poslovnim pravilima.
U okviru realizacije ugovora potrebno je izvršiti:
izvršiti analizu postojećeg modula Garancija za mlade, povezanih poslovnih procesa, modela podataka, PL/SQL objekata, izvještaja i dostupnih izvora podataka relevantnih za praćenje Garancije za mlade;
pripremiti i dostaviti Naručiocu na odobrenje funkcionalni i tehnički dizajn predloženog rješenja prije početka razvoja;
pripremiti, u saradnji sa Naručiocem, i dostaviti na odobrenje metodološku matricu indikatora i izvještaja iz poglavlja 5.11, kao preduslov za razvoj, testiranje i prihvatanje rješenja;
· razvoj novih i doradu postojećih funkcionalnosti modula Garancija za mlade;
· integraciju novih funkcionalnosti sa postojećim modulima informacionog sistema eMplois;
· razvoj i implementaciju izvještajnog sloja za potrebe izvještavanja i praćenja EMCO indikatora programa Garancija za mlade;
· izradu PL/SQL procedura za inicijalno i periodično punjenje izvještajnih tabela podacima iz transakcionog sistema;
· izradu novih i doradu postojećih izvještaja, u skladu sa funkcionalnim zahtjevima;
· testiranje implementiranih funkcionalnosti i otklanjanje uočenih nedostataka prije produkcione isporuke;
· implementaciju rješenja u produkcionom okruženju;
izradu i predaju ažurirane tehničke, administratorske i korisničke dokumentacije za sve nove i izmijenjene funkcionalnosti sistema.
Svi zahtjevi definisani ovom tehničkom specifikacijom odnose se na nadogradnju postojećeg informacionog sistema, pri čemu ponuđeno rješenje mora biti u potpunosti integrisano sa postojećom arhitekturom sistema eMplois i realizovano korišćenjem tehnologija koje se već primjenjuju u produkcionom okruženju Zavoda za zapošljavanje Crne Gore.


4. Zahtjevi za nadogradnju modula Garancija za mlade
U okviru realizacije ovog projekta potrebno je izvršiti nadogradnju postojećih funkcionalnosti Garancija za mlade u informacionom sistemu eMplois kroz izradu novog modula i doradu postojećih poslovnih procesa. Osnovni cilj nadogradnje je da se Zavodu za zapošljavanje Crne Gore omogući pouzdano, potpuno i metodološki usklađeno praćenje sprovođenja i rezultata Garancije za mlade na nacionalnom nivou. Nadograđeni sistem treba da omogući evidentiranje i praćenje ulazaka, statusa korisnika, ponuda, izlazaka i destinacija, obračun indikatora direktnog praćenja i praćenja položaja korisnika nakon izlaska iz Garancije za mlade, kao i generisanje odgovarajućih izvještaja u skladu sa EMCO indikatorskim okvirom i pripadajućim metodološkim priručnikom, na osnovu raspoloživih administrativnih podataka.
4.1. Proširenje dostupnosti modula Garancija za mlade
Postojeća implementacija modula Garancija za mlade omogućava uključivanje nezaposlenih lica u program samo za pilot opštine Bijelo Polje, Nikšić i Ulcinj. Potrebno je izvršiti odgovarajuće izmjene sistema kako bi funkcionalnosti modula bile dostupne svim područnim jedinicama Zavoda za zapošljavanje Crne Gore.
Nadogradnja obuhvata:
· uklanjanje postojećih ograničenja kojima je modul dostupan isključivo za pilot opštine; 
· omogućavanje prikaza kartice Garancija za mlade za sva lica koja ispunjavaju propisane uslove za uključivanje u program; 
· omogućavanje korišćenja svih funkcionalnosti modula nezavisno od opštine ili područne jedinice u kojoj se lice vodi na evidenciji; 
· provjeru ispravnosti poslovne logike nakon uklanjanja ograničenja; 
· provjeru i usklađivanje postojećih izvještaja kako bi obuhvatali podatke za sve opštine. 
4.2. Nadogradnja funkcionalnosti izlaska iz Garancije za mlade kroz statusne promjene
Potrebno je doraditi postojeću poslovnu logiku evidentiranja izlaska iz Garancije za mlade u slučajevima kada lice privremeno prestaje da bude na evidenciji nezaposlenih, ali naknadno ostvaruje opravdan povratak.
Nadogradnja se odnosi na obradu statusa:
· 221 – Lice nije raspoloživo za rad; 
· 162 – Opravdana neraspoloživost za rad. 
Sistem treba da omogući da se u slučaju kada je nakon evidentiranog statusa 221 evidentiran status 162:
· prethodno evidentirani izlazak automatski se označi kao nevažeći, bez fizičkog brisanja podatka; 
· nevažeći izlazak isključi iz važećih evidencija, izvještaja i obračuna indikatora; 
· sačuva prethodno evidentirani izlazak u revizijskom tragu, uključujući datum, razlog i događaj koji je doveo do njegovog poništavanja; 
· automatski uskladi sve povezane podatke, trajanje učešća i pokazatelje koji zavise od statusa GzM ciklusa. 
Implementacija navedenih poslovnih pravila treba da bude u potpunosti automatizovana i da ne zahtijeva dodatne intervencije korisnika.
4.3. Evidentiranje izlazaka kroz uključivanje u mjere aktivne politike zapošljavanja
Potrebno je implementirati funkcionalnost automatskog evidentiranja izlaska iz Garancije za mlade prilikom uključivanja korisnika u odgovarajuće programe aktivne politike zapošljavanja (APZ).
Poslovna pravila treba da omoguće:
· definisanje programa APZ koji predstavljaju izlazak iz Garancije za mlade; 
· automatsko evidentiranje izlaska na datum početka učešća korisnika u mjeri APZ koja je, u skladu sa odobrenim poslovnim pravilima, definisana kao ponuda u okviru GzM; 
· automatsko određivanje destinacije izlaska u skladu sa definisanim mapiranjima programa i mjera APZ na odgovarajuće EMCO kategorije destinacija i status subvencioniranja; 
· matrica mapiranja treba najmanje da sadrži šifru i naziv programa ili mjere, fazu koja pokreće izlazak, datum koji predstavlja preuzimanje ponude, kategoriju destinacije, status subvencioniranja i oznaku da li uključivanje predstavlja izlazak iz pripremne faze GzM; 
· evidentiranje odgovarajuće destinacije izlaska (npr. Zaposlenje – subvencionirano, Obrazovanje – subvencionirano i druge definisane vrijednosti); 
· podršku programima koji se realizuju kroz više modula ili faza, pri čemu se izlazak evidentira isključivo u modulu ili fazi koja je definisana poslovnim pravilima; 
· mogućnost definisanja programa kod kojih uključivanje korisnika ne predstavlja izlazak iz Garancije za mlade. 
Poslovna pravila za mapiranje programa i destinacija treba da budu parametrizovana kroz odgovarajuće šifarnike, bez potrebe za izmjenama programskog koda prilikom budućih izmjena.
4.4. Proširenje šifarnika modula Garancija za mlade
Radi podrške novim funkcionalnostima potrebno je izvršiti doradu postojećih šifarnika modula Garancija za mlade.
Nadogradnja obuhvata:
· doradu šifarnika Destinacije; 
· doradu šifarnika za mapiranje destinacija sa razlozima prestanka statusa; 
· proširenje šifarnika programa i mjera aktivne politike zapošljavanja; 
· dodavanje novih vrijednosti i atributa potrebnih za podršku novim poslovnim pravilima; 
· dodavanje ili izmjenu mapiranja ukoliko se tokom implementacije pokaže da su potrebna za pravilno funkcionisanje sistema. 
Nova rješenja treba da omoguće jednostavno administriranje šifarnika i buduće proširenje bez izmjena osnovne poslovne logike.
4.5. Dorada izvještavanja
Potrebno je izvršiti doradu postojećeg načina izvještavanja kako bi svi izvještaji podržavali funkcionalnosti implementirane u okviru ovog projekta.
U okviru realizacije potrebno je:
· izvršiti doradu postojećih izvještaja kako bi obuhvatali podatke za sve opštine; 
· obezbijediti evidentiranje i prikaz izlazaka iz Garancije za mlade po osnovu uključivanja u mjere aktivne politike zapošljavanja; 
· uskladiti izvještavanje sa novim poslovnim pravilima za evidentiranje ulazaka i izlazaka iz programa; 
· izvršiti analizu postojećih podataka i definisati način tretmana ranije evidentiranih slučajeva koji nisu u skladu sa novom poslovnom logikom; 
· izvršiti završnu validaciju svih izvještaja nakon implementacije nadogradnji. 
Za potrebe izvještavanja potrebno je projektovati i implementirati poseban izvještajni sloj zasnovan na denormalizovanom modelu podataka, namijenjenom analitičkom i statističkom izvještavanju. U okviru realizacije potrebno je kreirati nove izvještajne tabele, razviti PL/SQL procedure za njihovo inicijalno i periodično punjenje podacima iz transakcionog sistema, te obezbijediti konzistentnost i optimalne performanse izvještavanja. Prikaz izvještaja može biti realizovan korišćenjem Oracle APEX preglednika (Interactive Report, Interactive Grid ili Classic Report) ili JasperReports tehnologije, u zavisnosti od funkcionalnih zahtjeva pojedinačnog izvještaja i načina njegovog korišćenja.
4.6. Disagregacija podataka u skladu sa EMCO indikatorskim okvirom 
Izvještajni model treba da omogući razvrstavanje (disagregaciju) svih indikatora i izvještaja po polu, starosnoj grupi (15-19, 20-24, 25-29), nivou obrazovanja, opštini odnosno područnoj jedinici Zavoda, kao i po trajanju učešća u programu, u skladu sa EMCO indikatorskim okvirom za praćenje Garancije za mlade. Ovaj zahtjev treba tretirati kao poseban funkcionalni zahtjev, a ne kao podrazumijevanu karakteristiku izvještajnog sloja, kako bi generisani izvještaji bili direktno uporedivi sa zahtjevima izvještavanja prema Evropskoj uniji.
Starosna grupa lica za potrebe svih izvještaja i indikatora određuje se isključivo na dan ulaska (registracije) u tekući GzM ciklus i ne mijenja se do kraja tog ciklusa, bez obzira na to što lice može tokom trajanja ciklusa preći u sljedeću starosnu grupu. Ovo pravilo se dosljedno primjenjuje u izvještajima o ulascima, zalihama, izlascima i praćenju nakon izlaska (dopuna).


5. Tehnički zahtjevi
Potrebno je razviti nove Oracle APEX funkcionalnosti, PL/SQL poslovnu logiku i izvršiti neophodne izmjene baze podataka.
Za potrebe izvještavanja potrebno je projektovati i implementirati novi izvještajni sloj zasnovan na denormalizovanim tabelama pogodnim za analitičko izvještavanje (data warehouse pristup).
Potrebno je razviti PL/SQL procedure za inicijalno i periodično punjenje izvještajnih tabela podacima iz transakcionog modela, uz obezbjeđivanje konzistentnosti podataka i optimizovanih performansi.
5.1. Razvojno okruženje
Implementaciju svih funkcionalnosti potrebno je izvršiti korišćenjem tehnologija koje su sastavni dio postojećeg informacionog sistema:
· Oracle Database; 
· Oracle APEX; 
· Oracle PL/SQL; 
· Java Web Services, gdje je potrebno radi integracije sa postojećim servisima; 
· Oracle JasperReports ili Oracle APEX komponenti za izvještavanje, u zavisnosti od funkcionalnih zahtjeva pojedinačnih izvještaja. 
Nije dozvoljeno uvođenje novih razvojnih platformi ili tehnologija koje nisu kompatibilne sa postojećom arhitekturom sistema.
5.2. Integracija sa postojećim sistemom
Sve nove funkcionalnosti moraju biti implementirane kao sastavni dio postojećeg informacionog sistema eMplois.
Potrebno je koristiti postojeći model autentikacije i autorizacije korisnika, postojeći sistem korisničkih uloga i ovlašćenja, kao i postojeće mehanizme evidentiranja poslovnih događaja.
Nova funkcionalnost mora biti dostupna kroz postojeći korisnički interfejs sistema i implementirana u skladu sa standardima razvoja koji se primjenjuju u eMplois aplikaciji.
5.3. Izmjene baze podataka
Izmjene modela podataka dozvoljene su isključivo u obimu potrebnom za implementaciju funkcionalnosti definisanih ovom specifikacijom.
U okviru realizacije potrebno je:
· kreirati nove tabele, indekse, sekvence i druge objekte baze podataka kada je to neophodno; 
· izvršiti izmjene postojećih tabela ukoliko su potrebne za realizaciju novih funkcionalnosti; 
· izraditi SQL skripte za kreiranje i izmjenu svih objekata baze podataka; 
· obezbijediti kompatibilnost novih objekata sa postojećim modelom podataka.
5.4. Poslovna logika
Poslovnu logiku potrebno je implementirati korišćenjem PL/SQL procedura, funkcija, paketa i okidača (triggers), u skladu sa arhitekturom postojećeg sistema.
Implementacija treba da obezbijedi:
· automatsku obradu poslovnih događaja; 
· očuvanje integriteta podataka; 
· konzistentnost podataka između svih modula sistema; 
· optimizovane SQL upite i odgovarajuće performanse.
5.5. Izvještajni sloj
Za potrebe izvještavanja potrebno je razviti poseban izvještajni sloj koji će biti namijenjen analitičkom i statističkom izvještavanju.
Transakcioni dio informacionog sistema eMplois ostaje primarni i mjerodavni izvor poslovnih podataka. Izvještajni sloj koristi se isključivo za analitičko i statističko izvještavanje i ne smije se koristiti za unos ili izmjenu podataka u operativnim evidencijama.
Izvještajni model treba projektovati korišćenjem denormalizovanih tabela prilagođenih potrebama izvještavanja, odnosno po principima karakterističnim za data warehouse modele podataka.
U okviru realizacije potrebno je:
· projektovati strukturu izvještajnih tabela; 
· kreirati nove izvještajne tabele; 
· definisati odgovarajuće primarne i pomoćne ključeve; 
· optimizovati strukturu za brzo izvršavanje izvještaja; 
· obezbijediti mogućnost jednostavnog proširenja izvještajnog modela u budućnosti.
· izraditi konceptualni i logički model izvještajnog sloja (dijagram entiteta i veza sa jasno definisanim činjeničnim i dimenzionim tabelama) kao sastavni dio tehničke dokumentacije, prije početka izrade fizičkog modela (dopuna);
· obezbijediti čuvanje istorijskih vrijednosti (po principu Slowly Changing Dimension) za atribute koji se mijenjaju tokom vremena, kao što su opština/područna jedinica, status i faza učešća u programu, kako bi izvještaji o zalihama korisnika na određeni datum bili tačni i nezavisni od kasnijih promjena podataka (dopuna).
5.6. Punjenje izvještajnog sloja
Potrebno je razviti PL/SQL procedure koje će vršiti inicijalno i periodično punjenje izvještajnih tabela podacima iz transakcionog sistema.
Procedure treba da:
· vrše transformaciju podataka iz transakcionog modela u izvještajni model; 
· obezbijede konzistentnost podataka; 
· podrže ponovno izvršavanje bez narušavanja integriteta podataka; 
· budu optimizovane za rad nad većim količinama podataka; 
· omoguće jednostavno održavanje i buduće proširenje.
· budu mjerljive kroz definisane performansne kriterijume (npr. maksimalno vrijeme izvršavanja punjenja u odnosu na očekivani obim podataka), koji će biti verifikovani u fazi testiranja (dopuna).
5.7. Izvještaji
Potrebno je izvršiti doradu postojećih izvještaja i razviti nove izvještaje u skladu sa funkcionalnim zahtjevima definisanim ovom specifikacijom.
Minimalni skup izvještaja treba da obuhvati izvještaje o ulascima u GzM, zalihama (stock) korisnika u pripremnoj fazi, izlascima prema trajanju i destinaciji, kao i položaju korisnika 6, 12 i 18 mjeseci nakon izlaska. Potrebno je obezbijediti i obračun pripadajućih indikatora i razvrstavanja definisanih odobrenom matricom indikatora.
Izvještaji mogu biti implementirani kao:
· Oracle APEX Interactive Reports; 
· Oracle APEX Classic Reports; 
· Oracle APEX Interactive Grid pregledi; 
· JasperReports izvještaji, 
u zavisnosti od funkcionalnih zahtjeva, načina korišćenja i potrebe za štampom ili izvozom podataka.
5.8. Testiranje i implementacija
Prije produkcione isporuke potrebno je izvršiti funkcionalno testiranje svih implementiranih funkcionalnosti i provjeru njihove integracije sa postojećim modulima sistema.
Izvršilac je dužan da pripremi plan testiranja i testne scenarije za sve nove i izmijenjene funkcionalnosti. Nakon internog testiranja Izvršioca, Naručilac će sprovesti korisničko prihvatno testiranje u testnom okruženju. Implementacija u produkciono okruženje može se izvršiti nakon otklanjanja utvrđenih kritičnih i značajnih nedostataka i pisanog odobrenja Naručioca.
Po završetku testiranja potrebno je izvršiti implementaciju u produkciono okruženje, uz obezbjeđivanje svih skripti i prateće dokumentacije potrebne za instalaciju.
5.9. Namjena i obuhvat izvještajnog sloja
Izvještajni sloj koji je predmet ove nabavke predstavlja namjensko analitičko rješenje isključivo za potrebe praćenja i izvještavanja programa Garancija za mlade. Predmet nabavke nije izgradnja centralnog ili korporativnog Data Warehouse sistema Zavoda, niti implementacija posebne BI platforme.
Izvještajni sloj treba da obuhvati samo podatke, poslovne događaje, dimenzije i pokazatelje potrebne za praćenje ulazaka, zaliha, aktivnosti, ponuda, mjera, izlazaka, destinacija i indikatora Garancije za mlade. Rješenje treba projektovati tako da omogućava kasnije povezivanje sa budućim centralnim DWH/BI sistemom Zavoda, u mjeri u kojoj to ne zahtijeva dodatne razvojne aktivnosti van obima definisanog ovom specifikacijom.
5.10. Osnovna jedinica praćenja
Osnovna jedinica praćenja u izvještajnom sloju je pojedinačni GzM ciklus korisnika. Jedno lice može tokom vremena imati više odvojenih GzM ciklusa, pri čemu se svaki ciklus mora evidentirati i pratiti zasebno.
Sistem mora omogućiti hronološko evidentiranje ključnih događaja tokom GzM ciklusa, uključujući ulazak, dostavljanje i preuzimanje ponude, stvarni početak ponude, izlazak i ponovni ulazak. Način na koji pojedinačni događaji i statusne promjene utiču na trajanje i završetak GzM ciklusa definiše se u metodološkoj matrici, u skladu sa EMCO metodološkim priručnikom i poslovnim pravilima koja odobri Naručilac.
Ulazak predstavlja početak novog GzM ciklusa na datum kada je lice, nakon provjere ispunjenosti uslova za uključivanje u Garanciju za mlade, evidentirano kao učesnik programa. Datum ulaska određuje se u skladu sa odabranim metodološkim pristupom iz poglavlja 5.11, uključujući posebna pravila za tretman početne zalihe u prvoj godini nacionalne implementacije.
Ponovni ulazak može se evidentirati isključivo nakon važećeg izlaska iz prethodnog GzM ciklusa i ponovne provjere ispunjenosti uslova za uključivanje. Sistem ne smije omogućiti da jedno lice istovremeno ima više aktivnih GzM ciklusa. Ukoliko ponuda nije prihvaćena ili nije započeta, a lice ostane u evidenciji i nastavi da prima usluge u okviru Garancije za mlade, njegovo dalje praćenje nastavlja se u okviru istog GzM ciklusa i ne evidentira se ponovni ulazak.
Za svaki GzM ciklus potrebno je obezbijediti najmanje: jedinstveni identifikator ciklusa, identifikator lica, datum ulaska, organizacionu jedinicu i opštinu, aktivnosti i mjere tokom ciklusa, podatke o ponudama, datum i razlog izlaska, destinaciju izlaska, podatak da li je izlazak ostvaren u definisanom roku, status ciklusa i podatke o naknadnim izmjenama ili poništavanju izlaska.
5.11. Metodološka pravila za indikatore
Obračun indikatora mora biti zasnovan na poslovnim pravilima koja odobri Naručilac. Prije razvoja konačnih izvještaja Izvršilac je dužan da, u saradnji sa Naručiocem, pripremi i dostavi na odobrenje matricu indikatora.
Naručilac je dužan da dostavi odobrenje matrice indikatora u roku od najviše 10 radnih dana od dana prijema zahtjeva Izvršioca; ukoliko Naručilac ne postupi u navedenom roku, rok realizacije se produžava srazmjerno kašnjenju Naručioca.
Prije početka razvoja Naručilac će, uz stručnu i tehničku podršku Izvršioca, utvrditi metodološki pristup koji će se primjenjivati u prvoj godini nacionalne implementacije Garancije za mlade, u skladu sa EMCO metodološkim priručnikom, i to: metod novih ulazaka (new starts) ili metod novih ulazaka uz početnu zalihu (new starts plus start-up stock). Odabrani pristup mora jasno definisati datum početka nacionalne implementacije, način tretmana lica koja se na taj datum već nalaze u evidenciji nezaposlenih ili u postojećoj evidenciji pilot faze Garancije za mlade, datum ulaska koji se koristi za ta lica, kao i način obračuna trajanja njihovog učešća. Odabrani pristup i pripadajuća poslovna pravila moraju biti dokumentovani u metodološkoj matrici i odobreni od strane Naručioca prije implementacije. Izvršilac ne može samostalno odrediti niti mijenjati metodološki pristup.
Matrica za svaki indikator treba da sadrži najmanje: naziv i oznaku indikatora, opis, populaciju obuhvaćenu obračunom, definiciju brojioca i imenioca, referentni period, relevantne datume, dozvoljene dimenzije razvrstavanja, izvorne podatke, tretman nedostajućih i nepoznatih podataka, pravila zaokruživanja i formulu obračuna.
Definicija i razvrstavanje broja ulazaka dati su u poglavlju 7.1, uz pravilo da se svaki ulazak, uključujući ponovne ulaske, računa zasebno u skladu sa metodološkim pristupom utvrđenim prethodnim stavom.
Zaliha (stock) predstavlja broj GzM ciklusa koji su aktivni na određeni datum posmatranja, odnosno lica koja su u fazi pružanja usluga ili u fazi primljene ponude, ali još nijesu započela ponudu niti izašla iz pripremne faze po drugom osnovu. Mjesečna zaliha utvrđuje se na posljednji dan svakog kalendarskog mjeseca, pri čemu se lice koje je izašlo prije datuma posmatranja ne uključuje u zalihu za taj mjesec. Prosječna godišnja zaliha izračunava se kao zbir mjesečnih zaliha podijeljen brojem mjeseci obuhvaćenih izvještavanjem; ukoliko se izvještavanje sprovodi tokom cijele godine, zbir se dijeli sa 12, a ukoliko je program u relevantnom obuhvatu bio aktivan samo dio godine, sa brojem mjeseci njegove aktivnosti. Zaliha i prosječna godišnja zaliha moraju se obračunavati ukupno i prema kategorijama trajanja, pri čemu se trajanje svakog aktivnog GzM ciklusa računa od datuma ulaska utvrđenog u skladu sa odabranim metodološkim pristupom do datuma mjesečnog posmatranja. Zbir kategorija trajanja mora odgovarati ukupnoj zalihi za isti period i obuhvat.
Za potrebe godišnjeg izvještavanja, broj izlazaka obuhvata sve važeće izlaske iz pripremne faze GzM evidentirane tokom referentne kalendarske godine, pri čemu se svaki izlazak računa zasebno za odgovarajući GzM ciklus. Pozitivan izlazak nastaje na datum kada lice stvarno započne realizaciju ponude zaposlenja, nastavka obrazovanja, pripravništva ili stručnog osposobljavanja, uključujući odgovarajuću ponudu koju je lice pronašlo samostalno. Datum prijema ili prihvatanja ponude sam po sebi ne predstavlja izlazak. Ukoliko ponuda nije prihvaćena ili nije započeta, a lice nastavi da koristi usluge GzM, ciklus ostaje aktivan i izlazak se ne evidentira. Negativan izlazak nastaje kada lice napusti pripremnu fazu bez početka odgovarajuće ponude, a njegov status se može utvrditi kao nezaposlenost ili neaktivnost; ukoliko se status nakon izlaska ne može pouzdano utvrditi, izlazak se evidentira kao nepoznata destinacija. Trajanje učešća računa se od datuma ulaska do datuma važećeg izlaska. Ukupan broj izlazaka mora odgovarati zbiru svih pozitivnih, negativnih i nepoznatih destinacija, uz posebno razvrstavanje pozitivnih izlazaka prema vrsti ponude i statusu subvencioniranja.
Kategorije trajanja učešća u programu (za potrebe zaliha i izlazaka) definišu se u tačnom broju dana, a ne isključivo u kalendarskim mjesecima, i to: manje od 4 mjeseca (manje od 122 dana), 4-5 mjeseci (122-182 dana), 6-11 mjeseci (183-364 dana) i 12 i više mjeseci (365 i više dana), u skladu sa EMCO metodološkim priručnikom. Ova pravila obračuna moraju biti eksplicitno navedena u matrici indikatora (dopuna).
Za svaku informaciju koja se koristi za utvrđivanje ulaska, zalihe, izlaska, destinacije i položaja lica nakon izlaska potrebno je definisati izvor podataka, relevantni datum, način preuzimanja podatka i prioritet izvora. Kada je za isto lice i isti datum raspoloživo više različitih ili međusobno neusaglašenih podataka, status se određuje primjenom unaprijed definisanog pravila prioriteta koje odobrava Naručilac. Ukoliko se položaj lica ne može pouzdano utvrditi iz raspoloživih izvora, evidentira se kategorija „nepoznato". Kada automatska razmjena sa relevantnim administrativnim izvorima nije dostupna, sistem treba da omogući kontrolisani unos ili uvoz podataka, uz evidentiranje izvora, datuma unosa, korisnika i osnova za unos ili izmjenu podatka. Pravila o izvorima podataka i njihovom prioritetu moraju biti dokumentovana u metodološkoj matrici prije početka izrade konačnih izvještaja.
Za svaki izvještaj i obračun moraju biti definisani referentna godina, datum presjeka podataka i datum izrade izvještaja. Ulasci i izlasci pripisuju se referentnoj godini u kojoj je nastao odgovarajući događaj, zaliha se utvrđuje na definisane mjesečne datume posmatranja, dok se položaj nakon izlaska utvrđuje prema individualnom datumu izlaska i podacima dostupnim na datum presjeka. Ova pravila moraju biti dokumentovana u metodološkoj matrici i jednako primijenjena u svim izvještajima.
Poslovna pravila za obračun indikatora moraju biti centralizovana i dokumentovana kroz odgovarajuće PL/SQL procedure, funkcije, poglede ili druge objekte baze podataka, a ne implementirana isključivo u pojedinačnim izvještajima.
Svaka izmjena matrice indikatora, šifarnika ili poslovnih pravila koja predstavlja novi zahtjev van obima ove tehničke specifikacije može se tretirati kao poseban zahtjev za izmjenu, isključivo nakon pisanog odobrenja Naručioca i prethodnog usaglašavanja uticaja na rokove i troškove. Ispravke grešaka i otklanjanje neusaglašenosti sa ovom tehničkom specifikacijom, odobrenom matricom indikatora ili EMCO metodologijom ne predstavljaju poseban zahtjev za izmjenu i izvršavaju se u okviru ugovorenih obaveza Izvršioca.
5.12. Istorija podataka i retroaktivne izmjene 
Izvještajni sloj mora omogućiti pravilno evidentiranje istorije GzM ciklusa i naknadnih promjena podataka. Naknadna promjena statusa, razloga prestanka, APZ programa, destinacije ili drugog poslovnog podatka ne smije dovesti do nekontrolisanog gubitka prethodno evidentiranog stanja.
U slučaju poništavanja izlaska prethodni izlazak ne smije biti fizički izbrisan, već se označava kao nevažeći, uz evidentiranje datuma, razloga i događaja koji je doveo do poništavanja. Nevažeći izlazak mora biti isključen iz važećih izvještaja i indikatora, ali sačuvan za potrebe revizijskog traga.
Izvještajni sloj mora podržati obradu retroaktivno unesenih ili izmijenjenih podataka i ponovno izračunavanje povezanih pokazatelja.
Pored obrade grešaka i naknadnih korekcija, izvještajni sloj mora podržati godišnje ažuriranje podataka o praćenju nakon izlaska (follow-up) za lica koja su iz Garancije za mlade izašla, prema referentnoj godini izlaska i datumu presjeka podataka. Za ciklus izvještavanja koji se odnosi na referentnu godinu T, sistem mora omogućiti: FU T – praćenje položaja lica koja su izašla tokom godine T, šest mjeseci nakon individualnog datuma izlaska; FU T-1 – praćenje položaja lica koja su izašla tokom godine T-1, dvanaest mjeseci nakon individualnog datuma izlaska; i FU T-2 – praćenje položaja lica koja su izašla tokom godine T-2, osamnaest mjeseci nakon individualnog datuma izlaska.
Za svako lice relevantna vremenska tačka određuje se u odnosu na njegov individualni datum izlaska, dok se dostupnost opservacije utvrđuje prema datumu presjeka definisanom za konkretni ciklus izvještavanja. Ukoliko lice do datuma presjeka nije dostiglo relevantnu vremensku tačku od 6, 12 ili 18 mjeseci, evidentira se kategorija „nije primjenjivo“, koja se isključuje iz brojioca i imenioca odgovarajućeg indikatora.
Sistem mora omogućiti da se u narednim ciklusima izvještavanja za iste izlaske dopune opservacije na kasnijim vremenskim tačkama. Dopunjavanje podataka na 12 i 18 mjeseci ne smije mijenjati prethodno evidentirane opservacije na ranijim vremenskim tačkama, osim u slučaju odobrene korekcije izvornog podatka. Svaki generisani izvještajni skup mora sadržati oznaku referentne godine, vrstu follow-up skupa (FU T, FU T-1 ili FU T-2), datum presjeka i datum izrade izvještaja, uz očuvanje prethodno dostavljenih verzija radi revizijskog traga.
5.13. Dodatni zahtjevi za punjenje izvještajnog sloja 
Potrebno je obezbijediti inicijalno punjenje raspoloživim istorijskim podacima Garancije za mlade i periodično inkrementalno punjenje novim i izmijenjenim podacima. Periodično punjenje treba da se izvršava najmanje jednom dnevno, uz mogućnost ručnog pokretanja od strane ovlašćenog administratora.
Za svako izvršenje procesa punjenja potrebno je evidentirati najmanje datum i vrijeme početka i završetka, status izvršenja, broj pročitanih, novih, izmijenjenih i odbijenih zapisa, kao i opis eventualne greške. Ponovno pokretanje procesa ne smije stvarati duple zapise niti ostaviti izvještajni sloj u djelimično obrađenom ili nekonzistentnom stanju.
5.14. Kontrole kvaliteta podataka
U okviru izvještajnog sloja potrebno je implementirati osnovne kontrole kvaliteta podataka koje obuhvataju najmanje: više istovremeno aktivnih GzM ciklusa za isto lice, izlazak prije ulaska, više važećih izlazaka za isti ciklus, izlazak bez destinacije, APZ program bez odgovarajućeg mapiranja, nedostajući obavezni podatak za obračun indikatora, nelogične ili preklapajuće vremenske periode i duplirane zapise.
Potrebno je obezbijediti poseban pregled neispravnih ili nepotpunih podataka, sa informacijom o vrsti greške, organizacionoj jedinici i izvornom predmetu, kada je takav podatak dostupan.
Izvršilac nije odgovoran za otklanjanje grešaka u kvalitetu podataka koje potiču iz transakcionog sistema prije početka realizacije ovog ugovora; kontrole kvaliteta služe za identifikaciju i prijavljivanje takvih slučajeva Naručiocu, koji odlučuje o načinu njihovog daljeg tretmana.
5.15. Reproduktivnost izvještaja
Sistem mora omogućiti da se za isti referentni period, isti skup podataka i ista poslovna pravila ponovo dobije isti rezultat. Svaki izvještaj ili obračun indikatora treba da sadrži najmanje referentni period, datum i vrijeme obračuna, datum posljednjeg punjenja izvještajnog sloja, primijenjenu verziju poslovnih pravila ili metodologije i primijenjene filtere.
Ukoliko se nakon obračuna izvrše retroaktivne korekcije podataka, mora biti moguće identifikovati razlog razlike između prethodnog i novog obračuna.
5.16. Minimalne isporuke i kriterijumi prihvata
Izvršilac je dužan da, pored implementiranih funkcionalnosti, dostavi: logički i fizički model izvještajnog sloja, opis izvještajnih tabela i njihovih veza, mapiranje podataka iz transakcionog u izvještajni model, matricu indikatora, dokumentaciju procedura za punjenje, izvorni kod i SQL skripte, instalacione i migracione skripte, testne scenarije i rezultate testiranja, korisničko i administratorsko uputstvo i zapisnik o prenosu znanja.
Rješenje će se smatrati prihvaćenim kada su implementirane sve zahtijevane funkcionalnosti, izvršeno inicijalno punjenje, svi izvještaji daju rezultate u skladu sa odobrenom matricom indikatora, periodično punjenje se može ponoviti bez dupliranja ili narušavanja podataka, retroaktivne izmjene se pravilno odražavaju na pokazatelje, poništeni izlazi nijesu uključeni u važeće izvještaje, ali ostaju u revizijskom tragu, i kada je izvršeno uporedno testiranje sa kontrolnim podacima koje obezbijedi Naručilac.
Radi ograničavanja rizika, prihvatanje rješenja može se organizovati po fazama odnosno modulima (npr. posebno za proširenje na sve područne jedinice, posebno za poslovna pravila evidentiranja izlazaka, posebno za izvještajni sloj i indikatore), pri čemu se svaka faza prihvata nezavisno na osnovu prethodno definisanih kriterijuma prihvata.
Testni skup mora obuhvatiti najmanje: redovan ulazak i izlazak, izlazak u roku od četiri mjeseca, izlazak nakon isteka roka, izlazak kroz APZ program, APZ program koji ne predstavlja izlazak, poništavanje izlaska, ponovni ulazak istog lica u novi GzM ciklus, retroaktivnu promjenu podatka, nedostajući obavezni podatak i obračun najmanje jednog indikatora od izvornog podatka do konačnog izvještaja.
Pored funkcionalnih test scenarija, prije prihvatanja rješenja potrebno je izvršiti i provjeru performansi punjenja izvještajnog sloja na realističnoj količini podataka (load/volume testiranje). U tu svrhu potrebno je pripremiti ili simulirati testni skup podataka čiji obim odgovara očekivanom obimu evidencije Garancije za mlade nakon proširenja na sve područne jedinice (reda veličine više desetina hiljada GzM ciklusa i pripadajućih poslovnih događaja), izvršiti inicijalno i najmanje jedno periodično punjenje nad ovim skupom, izmjeriti vrijeme trajanja punjenja i vrijeme izvršavanja reprezentativnog skupa izvještaja i indikatora, te provjeriti da procesi punjenja i generisanja izvještaja završavaju u razumnom vremenskom okviru koji ne ugrožava redovno korišćenje informacionog sistema. Rezultati ovog testiranja treba da budu dokumentovani i dostavljeni Naručiocu kao osnov za dalje definisanje konkretnih performansnih kriterijuma (SLA) izvještajnog sloja.
Naručilac je dužan da dostavi kontrolne podatke potrebne za testiranje u roku od najviše 10 radnih dana od zahtjeva Izvršioca; kašnjenje Naručioca u dostavi ovih podataka srazmjerno produžava rok realizacije definisan poglavljem 8.
5.17. Zaštita podataka 
Imajući u vidu da izvještajni sloj obrađuje lične podatke o mladim nezaposlenim licima (starost, obrazovanje, status zaposlenja i drugi osjetljivi podaci), ponuđeno rješenje treba da obezbijedi mehanizme zaštite ličnih podataka u skladu sa Zakonom o zaštiti podataka o ličnosti Crne Gore, uključujući mogućnost anonimizacije ili pseudonimizacije podataka u izvještajima namijenjenim eksternoj razmjeni (npr. izvještavanje prema Evropskoj uniji), kao i ograničavanje pristupa izvještajnom sloju u skladu sa postojećim sistemom korisničkih uloga i ovlašćenja.
5.18. Metadata izvještaj
Pored kvantitativnih izvještaja iz poglavlja 6, potrebno je obezbijediti mogućnost unosa i pregleda godišnjeg kvalitativnog metapodatkovnog rezimea (Metadata), koji prati zahtjeve EU izvještavanja za Garanciju za mlade. Metadata rezime treba da sadrži najmanje: definiciju populacije i provajdera obuhvaćenih programom, referentni period i mjesece obuhvaćene podacima o ulascima, zalihama i izlascima, izvor podataka za izlaske i praćenje nakon izlaska, poznata metodološka odstupanja ili ograničenja u odnosu na EMCO metodološki priručnik i napomene o uporedivosti podataka sa prethodnim godinama. Rješenje ne mora automatski generisati sadržaj ovog rezimea, ali treba da omogući njegov strukturirani unos, čuvanje i pregled uz odgovarajuću referentnu godinu (dopuna).


6. Prikaz potrebnih izvještaja
Prije početka razvoja konačnih izvještaja Izvršilac je dužan da, u saradnji sa Naručiocem, u okviru matrice indikatora i izvještaja iz poglavlja 3 i 5.11, poveže svaki zahtijevani izvještaj sa odgovarajućim EMCO indikatorom ili tabelom, referentnom populacijom, periodom posmatranja, potrebnim razvrstavanjima i izvorima podataka. Matrica mora obuhvatiti ulaske, mjesečne i prosječne godišnje zalihe, izlaske i destinacije, kao i praćenje položaja lica 6, 12 i 18 mjeseci nakon izlaska. Konačni sadržaj i struktura izvještaja odobrava Naručilac prije njihove implementacije.
Implementacijom je potrebno obezbijediti sve definisane podatke, kao i mogućnost njihovog izvoza radi daljeg prilagođavanja.
Prikazi potrebnih izvještaja su u prilogu tehničke specifikacije. 
7. Dopunski zahtjevi na osnovu EMCO metodološkog uputstva
7.1. Razvrstavanje ulazaka po prethodnom iskustvu u GzM
Broj ulazaka obuhvata sve prve i ponovne ulaske u GzM evidentirane tokom referentnog perioda, pri čemu se svaki ulazak računa zasebno, zbog čega isto lice može biti obuhvaćeno u broju ulazaka više puta (za poseban podatak o broju jedinstveno uključenih lica vidi poglavlje 7.9). Izvještajni sloj treba, dodatno, da omogući razvrstavanje ulazaka prema prethodnom iskustvu lica u Garanciji za mlade u prethodnih 12 mjeseci, i to najmanje na kategorije: bez prethodnog iskustva (prvi ulazak ili ulazak prije više od 12 mjeseci), sa prethodnim iskustvom (od čega: nije preuzelo ponudu, preuzelo ponudu) i nepoznato. Zbir ovih kategorija mora biti jednak ukupnom broju ulazaka u referentnom periodu.
7.2. Status na ulasku
Potrebno je eksplicitno potvrditi, odnosno obezbijediti, razvrstavanje ulazaka prema statusu lica na dan registracije (najmanje: registrovano nezaposleno lice kod Zavoda), u skladu sa EMCO indikatorskim okvirom. Ukoliko svi korisnici GzM ciklusa u eMplois sistemu po definiciji imaju status registrovanog nezaposlenog lica, ovo treba posebno navesti kao ispunjen zahtjev, kako ne bi ostalo nejasno da li je ova disagregacija podržana.
7.3. Kategorija „nije primjenjivo“ u praćenju nakon izlaska
Kategorija „nije primjenjivo“ u praćenju nakon izlaska definisana je u poglavlju 5.12, u okviru pravila za follow-up T, T-1 i T-2, i odnosi se na izlaske koji u trenutku generisanja izvještaja još nijesu dostigli relevantnu vremensku tačku posmatranja (6, 12 ili 18 mjeseci); ova kategorija se razlikuje od kategorije „nepoznato“, koja se odnosi na izlaske čiji je ishod zaista nemoguće utvrditi.
7.4. Kontrole rekoncilijacije zbirova kategorija
Pored kontrola kvaliteta navedenih u poglavlju 5.14, potrebno je implementirati i automatizovane kontrole rekoncilijacije, odnosno provjere da zbir svih potkategorija odgovara ukupnom iznosu nadređene kategorije (npr. zbir ulazaka po prethodnom iskustvu jednak je ukupnom broju ulazaka; zbir izlazaka po destinaciji jednak je ukupnom broju izlazaka; zbir praćenja po statusu jednak je ukupnom broju izlazaka koji su dostigli tačku posmatranja). Svako odstupanje treba da bude vidljivo u pregledu grešaka opisanom u poglavlju 5.14.
7.5. Bazne i ciljne vrijednosti (baseline/target) po indikatoru
Uz matricu indikatora iz poglavlja 5.11, potrebno je obezbijediti mogućnost unosa i čuvanja bazne (baseline) i, gdje je primjenjivo, ciljne (target) vrijednosti za svaki indikator i referentnu godinu, radi praćenja napretka u odnosu na postavljene ciljeve programa Garancija za mlade.
7.6. Pravilo o prekidu GzM epizode dužem od 28 dana
Potrebno je potvrditi, odnosno po potrebi doraditi, poslovnu logiku tako da svaki prekid učešća u Garanciji za mlade neprekidnog trajanja dužeg od 28 dana (npr. usljed bolovanja, porodiljskog odsustva i sličnih razloga koji nijesu obuhvaćeni statusima 221/162 iz poglavlja 4.2) bude tretiran kao izlazak iz GzM ciklusa, sa mogućnošću naknadnog ponovnog ulaska kao nove epizode, u skladu sa EMCO metodološkim uputstvom.
7.7. Promjena destinacije izlaska na osnovu podataka Poreske upravu
U slučaju da je lice imalo negativan izlazak iz Garancije za mlade po osnovu statusa 221 (lice nije raspoloživo za rad), a naknadno se od Poreske uprave dobije podatak da se lice zaposlilo prije datuma pasiviranja ili na sam dan pasiviranja, potrebno je omogućiti da se taj izlazak anulira i ponovo evidentira kao pozitivan izlazak (destinacija zaposlenje). Poništeni (negativni) izlazak ne briše se fizički, već se, u skladu sa poglavljem 5.12, obilježava kao nevažeći i zamjenjuje novim, pozitivnim izlaskom, uz čuvanje revizijskog traga o razlogu i izvoru promjene.
7.8. Dodatne dimenzije razvrstavanja i kombinovanje izvještaja
Pored dimenzija razvrstavanja navedenih u poglavlju 4.6 (pol, starosna grupa, nivo obrazovanja, opština/područna jedinica, trajanje učešća), izvještajni sloj treba da omogući razvrstavanje ulazaka, zaliha, izlazaka i broja uključenih lica i po sljedećim dodatnim dimenzijama: RE, MOP, OSI, zapošljivost, mjere i usluge u koje je lice uključeno, kao i period uključivanja. Izvještajni sloj treba da omogući i kombinovanje više dimenzija razvrstavanja u okviru istog izvještaja (npr. opština i pol i starosna grupa istovremeno), kao i generisanje objedinjenih (zbirnih) i pojedinačnih izvještaja za svaku od navedenih dimenzija.
7.9. Broj jedinstveno uključenih lica
Pored EMCO indikatora broja ulazaka (koji broji svaki ulazak, uključujući ponovne ulaske istog lica u skladu sa poglavljem 5.10), potrebno je obezbijediti i poseban podatak o broju jedinstveno uključenih lica u Garanciju za mlade u referentnom periodu (godišnji i polugodišnji izvještaji), pri čemu se svako lice broji samo jednom nezavisno od broja GzM ciklusa koje je imalo u tom periodu. Ovaj podatak treba da bude razvrstan po istim dimenzijama kao i broj ulazaka (poglavlje 4.6 i 7.8).
7.10. Grupisanje opština u regije i područne jedinice
Izvještajni sloj treba da omogući administrativno definisanje grupa opština (npr. prema područnim jedinicama ili regijama Zavoda), kao i generisanje svih izvještaja i indikatora na nivou tako definisanih grupa, pored postojećeg nivoa pojedinačne opštine. Promjena sastava grupa ne smije zahtijevati izmjenu programskog koda, već treba biti moguća kroz odgovarajući šifarnik.
7.11. Automatski obračun zbirova u izvještajima
Svi izvještaji i pregledi u okviru izvještajnog sloja treba da automatski prikazuju ukupne i međuzbirove (totale i subtotale) za sve relevantne dimenzije i kategorije, bez potrebe za ručnim sabiranjem od strane korisnika. Zbirovi prikazani u izvještajima moraju u svakom trenutku odgovarati zbiru pojedinačnih stavki od kojih su sastavljeni, u skladu sa kontrolama rekoncilijacije iz poglavlja 7.4.
7.12. Izvještaj o licima sa više ulazaka u Garanciju za mlade
Potrebno je obezbijediti poseban pojedinačni izvještaj koji prikazuje lica koja su tokom cjelokupnog perioda praćenja (a ne samo u prethodnih 12 mjeseci, za razliku od razvrstavanja iz poglavlja 7.1) imala više od jednog GzM ciklusa, sa prikazom tačnog broja ciklusa po licu (2, 3 i više puta), datuma i ishoda svakog od tih ciklusa.
7.13. Kontrola i izvještaj o licima starosti 30 i više godina u Garanciji za mlade
Potrebno je obezbijediti poseban pojedinačni i zbirni izvještaj o licima koja su, nezavisno od pravila iz poglavlja 5.10 i EMCO metodološkog uputstva, na dan generisanja izvještaja starosti 30 i više godina, a još uvijek se nalaze u aktivnom GzM ciklusu. Ovaj izvještaj služi za identifikaciju i naknadnu analizu eventualnih odstupanja od propisanih starosnih kriterijuma i treba da bude uvršten među kontrole kvaliteta podataka iz poglavlja 5.14.
7.14. Follow-up T, T-1 i T-2 kao posebni izvještaji
Pored definicije FU T, FU T-1 i FU T-2 iz poglavlja 5.12, potrebno je da ove follow-up tabele budu obezbijeđene i kao posebni, jasno obilježeni izvještaji u okviru poglavlja 6 (Prikaz potrebnih izvještaja), a ne isključivo kao interni mehanizam punjenja izvještajnog sloja.
7.15. Nazivi u izvještajima na engleskom jeziku
Nazivi indikatora, kolona i kategorija u izvještajima koji se pripremaju za potrebe EU izvještavanja treba da ostanu na engleskom jeziku, u skladu sa terminologijom EMCO metodološkog uputstva, s tim da se, gdje je to potrebno radi lakšeg korišćenja, ispod ili pored engleskog naziva može prikazati i odgovarajući naziv na crnogorskom jeziku.
7.16. Posebno praćenje stručnog osposobljavanja visokoškolaca u okviru destinacije traineeship
U okviru destinacije traineeship, u koju se prema važećim mapiranjima (poglavlje 4.3 i 4.4) svrstava i mjera stručnog osposobljavanja visokoškolaca (SO visokoškolaca), potrebno je obezbijediti mogućnost izdvajanja posebnog broja lica uključenih u ovu mjeru u odnosu na ostale oblike traineeshipa, i to i za ulaske i za zalihe/broj lica, bez izmjene osnovne destinacije (traineeship) na nivou EMCO izvještavanja.
7.17. Izvoz podataka u formatu usklađenom sa EMCO tabelom
Izvoz podataka pripremljenih za EMCO izvještavanje treba da bude potpuno automatizovan, bez potrebe za ručnim prepisivanjem ili kopiranjem podataka po opštinama ili drugim dimenzijama. Izvezeni fajl (npr. u Excel formatu) treba da, u mjeri u kojoj je to tehnički moguće, u najvećoj mjeri odgovara strukturi i rasporedu zvaničnog EMCO obrasca (Tačka 6, prilozi tehničke specifikacije), kako bi se obezbijedila jedinstvenost izvještavanja i smanjila mogućnost greške ili proizvoljnog tumačenja podataka.







1. Obavezni uslovi

U postupku javne nabavke može da učestvuje samo privredni subjekat koji:
 1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;
 2) je izmirio sve dospjele obaveze po osnovu poreza i doprinosa za penzijsko i zdravstveno osiguranje.
Dokazivanje ispunjenosti obaveznih uslova
Ispunjenost obaveznih uslova dokazuje se na osnovu uvjerenja ili potvrde:
1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,
 2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište. 

1. Uslovi sposobnosti privrednog subjekta[footnoteRef:4] [4:  Naručilac može ali ne mora da zahtijeva uslove sposobnosti, ali u koliko ih zahtijeva mora tačno da ih precizira i odredi dokaze za njhovo dokazivanje] 


U postupku javne nabavke može da učestvuje samo privredni subjekat koji mora da ispunjava uslove sposobnosti: [footnoteRef:5] [5:  Uslovi sposobnosti privrednog subjekta mogu da se zahtijevaju na minimalnom nivou kojim se obezbjeđuje sposobnost privrednog subjekta da može uspješno da izvrši ugovor o javnoj nabavci u cjelini ili u određenom dijelu, u zavisnosti od toga da li ponudu podnosi za predmet nabavke u cjelini ili za određenu partiju. Uslovi sposobnosti privrednog subjekta moraju da budu u vezi sa predmetom nabavke i srazmjerni predmetu nabavke.] 

 Stručne i tehničke osposobljenosti 
1. Privredni subjekat je dužan da posjeduje minimum iskustva na kvalitetnom i uspješnom izvršavanju istih ili sličnih poslova iz oblasti predmeta nabavke što se dokazuje potvrdama izdatih od strane korisnika o pruženim uslugama o kvalitetnom i uspješnom izvršavanju istih ili sličnih poslova iz oblasti predmeta nabavke. 

2. Privredni subjekat je dužan da posjeduje stručne i kadrovske kapacitete koji su potrebni za izvršenje ugovora i to:
· minimum jedno (1) lice na angažovano na poslovima projekt menadžera sa iskustvom od minimum 10 godina iskustva u vođenju projekata,
-minimum tri (3) stručnjaka za razvoja softvera sa minimum 10 godina iskustva u razvoju softvera, 
- Minimum jedno (1) lice na poslovima razvoja i održavanja sistemskog softvera sa minimum pet godina iskustva u oblasti sistem administracije,
- Minimum jedno (1) lice u ulozi konsultanta sa minimum 5 godina iskustva u poslovima konsaltinga u razvoju informacionih sistema. 
Dokazivanje uslova  stručne i tehničke osposobljenosti
Za tačku 1. 
Traženi uslovi se dokazuju potvrdama koje sadrže sljedeće podatke:
Potvrda treba da sadrži podatke o iskustvu na kvalitetnom i uspješnom realizovanju minimum dva (2) projekta na istim ili sličnim poslovima koji su predmet nabavke, tokom prethodnih godina ali ne duže od pet godina, računajući i godinu u kojoj je započet postupak nabavke, opis i vrijednost predmeta nabavke, i konstataciju da je ugovor blagovremeno i kvalitetno izvršen.
Pod  istim ili sličnim poslovima smatraju se usluge razvoja, nadogradnje ili održavanja informacionih sistema koji obuhvataju statističku obradu podataka, izradu analitičkih izvještaja i podršku procesima izvještavanja, a realizovani su u tehnologiji u kojoj je izrađen sistem koji je predmet nadogradnje.

Za tačku 2.
Traženi uslovi se dokazuju potvrdama izdatim od poslodavca, i sadrže sljedeće podatke:
1. ime i prezime lica
2.  na kojim poslovima je raspoređen
3. radno iskustvo na poslovima traženim tenderom

Ponuđač čija je ponuda, nakon vrednovanja, ekonomski najpovoljnija je dužan da putem ESJN, na zahtjev Komisije za sprovođenje postupka javne nabavke, u roku od 8 dana,  dostavi tražene potvrde, kao dokaze da ispunjava uslove za stručnu i tehničku sposobnost. 
Ako ponuđač ne dostavi tražene dokaze, ili je dostavljeni dokaz nejasan ili nepotpun, Komisija za sprovođenje postupka javne nabavke, putem ESJN će o tome obavijestiti ponuđača, i ostaviće mu dodatni rok od 5 dana za dostavljanje odgovarajućeg dokaza, u suprotnom će ga isključiti iz postupka javne nabavke i izvršiti provjeru izjave privrednog subjekta čija je ponuda sledeća rangirana, a ako takve ponude nema Komisija za sprovođenje postupka javne nabavke će poništiti postupak javne nabavke usluga izrade softvera. 
Prvorangirani ponuđač je dužan da, prije potpisivanja ugovora, dostavi tražene potvrde ovjerene od notara.
Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
· Rok izvršenja ugovora je  3 mjeseca od dana zaključenja ugovora,
· Mjesto izvršenja ugovora je: Podgorica
· Rok plaćanja  je 15 dana nakon završenog posla
· Način plaćanja je: po dostavljenoj fakturi
· Rok važenja ponude 60 dana od dana  javnog otvaranja ponuda.
· Izjava privrednog subjekta - Ponuđač podnosi izjavu privrednog subjekta kojom garantuje da će u toku trajanja postupka javne nabavke i realizacije ugovora o javnoj nabavci ispunjavati sve uslove za učešće u postupku javne nabavke i da ne postoji osnov za isključenje iz postupka javne nabavke, predviđen tenderskom dokumentacijom. Ponuđač je dužan  da u izjavi privrednog subjekta navede potpune, jasne i tačne podatke. U slučaju podnošenja zajedničke ponude, izjavu privrednog subjekta daje svaki član zajedničke ponude, a ako je ponuda podnijeta sa podugovaračem i svaki podugovarač. Izjava privrednog subjekta sačinjava se u elektronskom obliku, verifikovana elektronskim potpisom.

1. [bookmark: _Toc62730555]DODATNE INFORMACIJE O PREDMETU I POSTUPKU NABAVKE[footnoteRef:6] [6:  Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;] 

Procijenjena vrijednost predmenta nabavke:[footnoteRef:7] [7:  Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.] 

Procijenjena vrijednost predmeta nabavke, bez zaključivanja okvirnog sporazuma:
 Usluge vezane za informacione tehnologije - Izrada softvera, procijenjene vrijednosti     31.500,00 €
Sredstva za predmetnu nabavku obezbijeđena su u Budžetu Crne Gore i na poziciji 4193 i predviđena  Planom javnih nabavki  Zavoda za zapošljavanje Crne Gore, broj 01-426/26-242/2 od 23.01.2026. godine.
[bookmark: _Toc62730557]OSNOVI ZA OBAVEZNO ISKLJUČENJE IZ POSTUPKA JAVNE NABAVKE
Privredni subjekat će se isključiti iz postupka javne nabavke, ako: 
1. [bookmark: _Toc62730558]je vršio neprimjeren uticaj u smislu člana 38 stav 2 tačka 1 ovog zakona;
1. postoji sukob interesa iz člana 41 stav 1 tačka 2 ili člana 42 ovog zakona;
1. ne ispunjava uslov iz člana 99 ovog zakona;
1. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
1. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
1. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
1. postoji drugi razlog propisan ovim zakonom.


1. [bookmark: _Toc62730559]METODOLOGIJA VREDNOVANJA PONUDA
Naručilac će u postupku javne nabavki izabrati ekonomski najpovoljniju ponudu, primjenom apsolutnog  metoda, po osnovu kriterijuma: 
1. odnos cijene i kvaliteta 
Kao osnov za vrednovanje ispravnih ponuda uzimaju se ponuđena cijena i kvalitet 
Podkriterijum cijena (C), će se vrednovati na sljedeći način:
Najniže ponuđena cijena se vrednuje sa maksimalnim brojem bodova – 80 bodova.
Vrednovanje sljedeće ponuđene cijena iskazuje na način što se najniža ponuđena cijena podijeli sa sljedećom ponuđenom cijenom i dobijeni količnik pomnoži sa brojem bodova koji je određen za ovaj podkriterijum od maksimalnih 80 bodova, po formuli:

Broj bodova = C (Najniža ponuđena cijena) / C (ponuđena cijena) * 80
Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.
Podkriterijum kvalitet (K), će se vrednovati na sljedeći način:
Kvalitet se vrednuje sa maksimalnim brojem bodova – 20 bodova.
Ponuđač kvalitet  dokazuje dostavljanjem sertifikata, i to:    Certifikat ISO 9001 – Sistem upravljanja kvalitetom - Certifikat ISO 27001 - Sistem upravljanja informacionom bezbjednošću, Certifikat ISO 20000 - Sistem upravljanja IT uslugama                 
Ponuđaču koji ne dostavi tražene sertifikate, ili ne dostave sva tri tražena sertifikata, Komisija za sprovođenje postupka javne nabavke će , po ovom podkriterijumu dodijeliti 0 bodova.
Na osnovu ukupnog zbira bodova po osnovu oba podkriterijuma (C+K), utvrdiće se ekonomski najpovoljnija ponuda.
1. [bookmark: _Toc62730560]JEZIK PONUDE
Ponuda se sačinjava na:
·  crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
1. [bookmark: _Toc62730561]NAČIN, MJESTO I VRIJEME PODNOŠENJA PONUDA I OTVARANJA PONUDA
Ponude se podnose preko ESJN-a zaključno sa danom 18.08. godine do 11:00 sati.
Otvaranje ponuda održaće se dana 18.08.2026. godine u 11:00 sati. 

Razlozi hitnosti za skraćenje roka za podnošenje ponuda.
 U skladu sa mogućnošću koja je propisana članom 54 stav 4 Zakona o javnim nabavkama („Sl.list CG“, br. 74/19, 3/23,84/24), Naručilac je odredio rok za podnošenje ponuda u kraćem trajanju od predviđenog, jer naručilac nije postavio zahtjeve koji učesnicima zahtijeva dodatno vrijeme za pripremu dokumentacije ili pribavljanje posebnih informacija vezanih za postupak.

1. [bookmark: _Toc62730564]UPUTSTVO ZA SAČINJAVANJE PONUDE
Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.


1. [bookmark: _Toc62730565]NAČIN ZAKLJUČIVANJA I IZMJENE UGOVORA O JAVNOJ NABAVCI
Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 
Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

1. [bookmark: _Toc62730566]ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE
Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 
Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.
Zahtjev se podnosi isključivo putem ESJN-a.






















1. [bookmark: _Toc416180136][bookmark: _Toc508349235][bookmark: _Toc62730567]IZJAVA NARUČIOCA O NEPOSTOJANJU SUKOBA INTERESA
Zavod za zapošljavanje Crne Gore
Broj: 13-426/26-6-3098
Podgorica, 31.07.2026.godine



U skladu sa članom 43 stav 1 Zakona o javnim nabavkama („Službeni list CG”, br. 074/19, 003/23, 011/23, 084/24 i 98/26), u postupku javne nabavke usluga vezanih za informacione tehnologije – izrada softvera



Izjavljujem


da Ja, dolje potpisani/a, sam upoznat/a sa odredbama čl. od 40 do 43 Zakona o javnim nabavkama kojima se uređuje sukob interesa između naručioca i privrednog subjekta u postupcima javnih nabavki.
Izjavljujem da sam upoznat/a da se sukob interesa može odnositi na situacije u kojima ja lično ili sa mnom povezane osobe imamo direktno ili indirektno finansijski, privredni ili drugi lični interes koji može da utiče na nepristrasnost i nezavisnost u sprovođenju postupka javne nabavke.
Povezanim osobama smatraju se srodnici u pravoj liniji i u pobočnoj liniji do četvrtog stepena, srodnici po tazbini do drugog stepena, bračnog ili vanbračnog druga, bez obzira da li je brak prestao, usvojioca i usvojenika.
U odnosu na privredne subjekte koji učestvuju ili mogu učestvovati u postupku javne nabavke, odnosno na ponuđače, učesnike, članove zajednice ponuđača, podugovarače i druge subjekte na koje se ponuđač ili učesnik oslanja:
1. Izjavljujem da ne postoji sukob interesa:
Izjavljujem da ja lično niti sa mnom povezana lica nemamo direktno ili indirektno finansijski, privredni ili drugi lični interes koji može da utiče na nepristrasnost i nezavisnost u sprovođenju postupka javne nabavke, niti učestvujemo u upravljanju kod privrednog subjekta niti imamo vlasnički udio ili akcije u iznosu većem od 2,5% kapitala ili drugo pravo na osnovu kojeg može da učestvuje u upravljanju poslovanjem privrednog subjekta.


1. Izjavljujem da postoji sukob interesa:

Izjavljujem/o da postoji okolnost koja može predstavljati sukob interesa u smislu čl. od 40 do 43 Zakona o javnim nabavkama. Podaci o privrednom subjektu i prirodi odnosa navedeni su u nastavku ove izjave:
	R.B
	Ime i prezime[footnoteRef:8] [8:  Upisati za sve predstavnike naručioca pojedinačno

] 

	Naziv privrednog subjekta 
	PIB
	Osoba na koju se okolnost odnosi
	Vrsta odnosa ili interesa
	Napomena

	1
	 
	 
	 
	 
	 
	 

	2
	 
	 
	 
	 
	 
	 

	3
	 
	 
	 
	 
	 
	 

	...
	 
	 
	 
	 
	 
	 




Ovlašćeno lice naručioca mr David Perčobić, s.r. 
Službenik za javne nabavke Svetlana Bracanović, s.r.
Lice koje je učestvovalo u planiranju javne nabavke Branka Vukašinović, s.r. 
Član komisije za sprovođenje postupka javne nabavke Mihailo Nikčević, 
predsjedavajući, s.r.
Član komisije za sprovođenje postupka javne nabavke Branka Vukašinović,
članica, s.r.
Član komisije za sprovođenje postupka javne nabavke Svetlana Bracanović,
 članica , s.r.







1. [bookmark: _Toc62730568]UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava:
   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.







